הערות מהקהילה

הערות מהקהילה (באנגלית: Community Notes), ולשעבר Birdwatch, הוא פיצ'ר ברשת החברתית אקס (לשעבר טוויטר), המאפשר למשתמשים להוסיף הקשר – לדוגמה בדיקת עובדות – בצמוד לפוסט ("ציוץ"), לתמונה או לווידאו.<ref name="Miller-2022"></ref><ref name="Sankaran-2022-2"></ref><ref name="Khalid-2023"></ref> זהו מגננון קהילתי לפיקוח על תוכן,<ref name="Weatherbed-2022"></ref> הנועד להציע הקשר אינפורמטיבי מועיל,<ref name="Sankaran-2022-2" /> מתוך מערכת מיקור המונים.<ref name="Bellan-2023"></ref> נכון לנובמבר 2023, הפיצ'ר הוטמע לשימוש בלמעלה מ-50 מדינות,<ref name="Baldacchino-2023"></ref> ושותפים בו בערך 133,000 תורמים.<ref name="Kenningham-2023"></ref> ההערות המצורפות על פוסטים מקבלות עשרות מיליוני צפיות מדי יום,<ref name="Elliott-2023"></ref> ומטרתן להפריך תוכני תעמולה ודיסאינפורמציה,<ref name="Hollister-2020"></ref> בהחלפתן את פעילות צוות האמון והבטיחות (Trust and Safety) של טוויטר.<ref></ref>

הפיצ'ר הושק בשנת 2021,<ref name="Lyons-2021"></ref> והפך זמין לשימוש ברחבי X בשנת 2023.<ref name="Baldacchino-2023" /> בתחילת הדרך היה הפיצ'ר זמין למשתמשים בארצות הברית בלבד, בשם Birdwatch (בתרגום מילולי "משמר הציפור"). ב-2022 עלתה הפופולריות של ההערות, בצל מידע כוזב שהופץ על הפלישה הרוסית לאוקראינה, ומאוחר יותר באותה השנה גם על מגפת הקורונה.<ref></ref><ref name="Faife-2022"></ref> בעקבות כך, בנובמבר באותה שנה הפיצ'ר מותג מחדש בשמו הנוכחי "הערות מהקהילה" וזמינותו הורחבה.<ref name="Sankaran-2022"></ref> ההערות המוצעות מתפרסמות לציבור הרחב על ידי אלגוריתם שאינו מבוסס על "הכרעת הרוב", אלא על סמך הסכמה של משתמשים שנראה שבעבר היו חלוקים בדעותיהם. ההערות מדורגות על סמך מידת היותן מועילות (Helpful) או לא מועילות (Not Helpul), ובהתאם מוצגות על התוכן החשוד כמטעה.<ref name="Leloup-2023"></ref><ref name="Bellingcat-2023"></ref><ref name="Sato-2023"></ref> משתמשים כבר אינם יכולים לדווח על תוכן מטעה כבעבר,<ref name="Taylor-2023"></ref> ופוסטים המקבלים הערות לא יזכו את מפרסמיהם בהכנסות, במסגרת מנגנון ההכנסות ממודעות למשתמשי פרימיום ב-X.<ref name="Roeloffs-2023"></ref>

אילון מאסק, הבעלים של X, אמר על הפיצ'ר כי הוא "משנה את חוקי המשחק בנוגע למלחמה במידע שגוי"<ref name="Sankaran-2022-2" /><ref name="Leloup-2023" /> וכן טומן בחובו "פוטנציאל אדיר בשיפור הדיוק של מידע".<ref name="Elliott-2023" /> כמו כן, הוא טען שנעשו ניסיונות להטעות את המערכת מצד גורמים ממשלתיים.<ref name="Sky-News-2023"></ref> מבקריו של הפיצ'ר הדגישו כי הוא מסייע בהפצת דיסאינפורמציה, נתון למניפולציה,<ref name="Bellingcat-2023" /><ref name="Gilbert-2023"></ref> וכן לא היה עקבי ביישום של הערות ובניסיונתיו לפעול נגד דיסאינפורמציה. X ציינה כי לפיצ'ר "השפעה משמעותית על התמודדות עם דיסאינפורמציה בפלטפורמה".<ref name="Elliott-2023" />

== היסטוריה ==
הסמליל המקורי של Birdwatch
באוגוסט 2020 הוכרז דבר פיתוחה של Birdwatch, שתואר בתחילה ככלי פיקוח.<ref name="Hollister-2020" /> בינואר 2021, טוויטר השיקה לראשונה את הכלי, שמטרתו להפריך מידע מוטעה, עם תוכנית פיילוט שכללה 1,000 תורמים,<ref name="Lyons-2021" /> שבועות לאחר ההסתערות על הקפיטול ב-6 בינואר.<ref name="Elliott-2023" /> מטרת הפיילוט הוגדרה כ"הבניית Birdwatch במרחב הפתוח, ועיצובו על ידי קהילת טוויטר". בנובמבר 2021, טוויטר עדכנה את הכלי כך שתוגבל החשיפה של זהות התורמים, על ידי יצירת שמות בדויים שישויכו לחשבונותיהם במרחב ה-Birdwatch, במטרה להגביל הטיות על רקע זהות כותבי ההערות.<ref name="Lyons-2021" /><ref></ref>

מאוחר יותר, במרץ 2022, טוויטר הרחיבה את הגישה להערות שנכתבו על ידי התורמים של Birdwatch, והעניקה לקבוצה אקראית של משתמשים בארצות הברית אפשרות לצפות בהערות המצורפות לציוצים ולדרג אותן.<ref></ref> טרם הפלישה הרוסית לאוקראינה באותה שנה, תורמי ההערות כתבו בממוצע 43 הערות ביום. ביום הפלישה, המספר עלה ל-156 בממוצע, שגם הוא מהווה, על פי הערכות, חלק קטן מאוד מהפוסטים המטעים המועלים בפלטפורמה. נכון ל-1 במרץ 2022, רק 359 מתוך 10,000 התורמים כתבו הערה כלשהי, כאשר במקביל דוברת טוויטר הציגה את תוכניותיהם להגדיל את היקף הכלי, תוך שימת דגש על ה"ווידוא ש-Birdwatch יהיה מועיל בעיני אנשים ויוכל להעמיק את הבנתם".<ref></ref><ref></ref>

בספטמבר 2022, זמינות הכלי הורחבה ל-15,000 משתמשים.<ref></ref> באוקטובר 2022, מרבית ההערות שפורסמו היו בנוגע למידע כוזב על מגפת הקורונה.<ref name="Faife-2022" /> בנובמבר 2022, לבקשת בעליה החדשים של הפלטפורמה אילון מאסק, Birdwatch מותג מחדש בשם "הערות מהקהילה" (Community Notes), תוך שימוש בגישת קוד פתוח כדי להתמודד עם מידע כוזב,<ref name="Sankaran-2022" /> וכן הורחב לאירופה ולמדינות נוספות מחוץ לארצות הברית.<ref name="Biron-2022"></ref><ref name="Baldacchino-2023" /><ref name="Leloup-2023" />

בהמשך הורחבו יכולותיו של הפיצ'ר – החל ממאי 2023 אפשר הוספת הערות על תמונות מטעות,<ref name="Sato-2023" /> ומספטמבר 2023 גם על קטעי וידאו, אך רק לקבוצה של משתמשים מתקדמים הנקראים "כותבים מובילים".<ref name="Khalid-2023" /> בהמשך ביטלה טוויטר את האפשרות לדווח על פוסטים מטעים במערכת הדיווחים הרגילה, ובמקום בחרה להסתמך באופן בלעדי על פיצ'ר ההערות מהקהילה,<ref name="Taylor-2023" /> כאשר באותה עת תורמיו הציעו מעל ל-21,200 הערות על תכנים בפלפורמה.<ref name="Coffee-2023"></ref> במקביל, באוקטובר 2023 הודיע אילון מאסק כי פוסטים ש"יתוקנו" על ידי הערות מהקהילה לא יהיו זכאים יותר להכנסות ממודעות (עבור משתמשי פרימיום) על מנת "למקסם את התמריץ לדיוק על פני סנסציוניות" ועל מנת להרתיע מהפצת מידע מוטעה ודיסאינפורמציה בפלטפורמה. המהלך ספג ביקורת מצד חלק מהמשתמשים וזכה לשבחים מצד אחרים.<ref name="Roeloffs-2023" /><ref name="Bellan-2023" />

== אופן הפעילות ==
language=en}}</ref>
האלגוריתם של "הערות מהקהילה" קובע האם לפרסם הערה שהוצעה בהתבסס על קיומה של הסכמה בין תורמים שבעבר חלקו זה על זה.<ref name="Leloup-2023" /> במקום להתבסס על הכרעת הרוב,<ref name="Bellingcat-2023" /> האלגוריתם של הפיצ'ר מתעדף הערות שדורגו על ידי "מגוון רחב של השקפות".<ref name="Kenningham-2023" /> המתכנת ויטליק בוטרין תיאר את אלגוריתם הקוד הפתוח כ"מסובך בטירוף".<ref name="Kenningham-2023" /><ref name="Fan-2022"></ref> על מנת לפרסם הערה, ראשית על התורם להציעה תחת ציוץ.<ref name="Leloup-2023" /> האלגוריתם משייך לדירוגיו של המשתמש ערכים אידאולוגיים שונים, ומקטלג משתמשים עם היסטוריית דירוגים דומה, בצורה של "סיווג דעה", הנקבעת על סמך חלוקה מעורפלת על הקשת הפוליטית משמאל עד ימין.<ref name="Fan-2022" /><ref></ref>

התורמים הם מתנדבים עם גישה לממשק שממנו יש להם את היכולת לנטר ציוצים ותגובות שעלולים להיות מטעים.<ref name="Leloup-2023" /><ref name="Lyons-2021" /><ref></ref> הערות הממתינות לדירוג של תורמים נמצאות תחת אזור ייעודי בממשק. באפשרותם של תורמים לחוות דעתם על מידת התועלת של הערה מסוימת, על ידי סימונה כ"מועילה" (Helpful) או כ"לא מועילה" (Not Helpful).<ref name="Leloup-2023" /><ref name="Weatherbed-2022" /> התורם מקבל נקודות אם ההערה שלו מאומתת על ידי אחרים,<ref name="Kelly-2023"></ref><ref name="Leloup-2023" /> התורמות למדד בשם "השפעת דירוג" (Rating Impact), המשקף עד כמה הערותיו דורגו כמועילות.<ref name="Weatherbed-2022" /><ref name=":0"></ref><ref></ref> באפשרותם של משתמשי X השונים להצביע אם הם הערות מועילות בעיניהם או לא,<ref name="Sankaran-2022-2" /> אך אם ברצונם לכתוב הערות בעצם עליהם להצטרף כתורמים. בנוסף, כתיבת הערות מותנית בדירוג סף במדד "השפעת דירוג" ובשמירה על הקווים המנחים של "הערות מהקהילה".<ref name="Weatherbed-2022" /><ref name=":0" />

== שימוש ==
הערה מהקהילה על ציוץ של אילון מאסק, 12 בנובמבר 2022
מאז 2023, הערות מהקהילה מוצגות לעיתים קרובות על תכנים כדוגמת הפניה לכתבות ללא הקשר, פרסומות מטעות או ציוצים פוליטיים עם טיעונים שגויים,<ref name="Baldacchino-2023" /> על פי רוב על תכנים שזכו לתשומת לב רבה.<ref name="Reimann-2022"></ref>

בין גופי הממשל והפוליטיקאים שהופיעו הערות מהקהילה על פוסטים שפרסמו נמנים הבית הלבן<ref name="Miller-2022" /><ref name="Reimann-2022" /> וה-FBI,<ref></ref> נשיא ארצות הברית ג'ו ביידן וראש ממשלת הממלכה המאוחדת רישי סונאק, יושבי ראש בית הנבחרים של ארצות הברית לשעבר רון דה-סנטיס וויווק רמאסוואמי, חברי בית הנבחרים והסנאט<ref name="Pahwa-2023"></ref> של ארצות הברית, שרים אוסטרלים, וכן יושב ראש X אילון מאסק.<ref name="Miller-2022" /><ref name="Pahwa-2023" /><ref name="Sky-News-2023" /><ref></ref>

נכון לאוקטובר 2023,<ref></ref> חובה לצרף מקור להערה כדי לאמת את המידע הנטען בה, באופן דומה לנהוג בוויקיפדיה<ref name="Leloup-2023" /><ref name="Baldacchino-2023" /> בדצמבר 2023, לאחר שהופיעה הערה על פוסט שכתב, מאסק הודה לתורמים על ש"קפצו על תוך צנצנת הדבש" לאחר שטען שהמערכת "תועתעה על ידי גורמים ממשלתיים", מתוך כוונה לאתר את אותם שחקנים רעים לכאורה.<ref name="Sky-News-2023" />

במסגרת הפיצ'ר, הערות אינן ממוסגרות באופן ישיר כ"בדיקת עובדות", אלא הן מוצגות תחת הכותרת "קוראים הוסיפו הקשר" (Readers added context).<ref name="Kelly-2023" /> בנוסף, באפשרות התורמים לציין כאשר תמונה נערכה דיגיטלית או נוצרה על ידי בינה מלאכותית;<ref name="Baldacchino-2023" /><ref></ref> וכן להוסיף הערות על מודעות, דבר שהפייננשל טיימס ציין כי הוא טוב לצרכנים אך לא למפרסמים.<ref name="Kelly-2023" /> צעד זה גרם לכך שמותגים כמו אפל, סמסונג, אובר ו-Evony קיבלו הערות על מודעות שפרסמו והואשמו בפרסום תוכן שגוי או מטעה, למקרים של מחיקת פוסטים על ידי המפרסמים לאחר שקיבלו הערות, וכן שינוי של התוכן המוצג בפרסומות עתידיות.<ref name="Coffee-2023" />

== ביקורת ==
יואל רות' , ראש צוות האמון והבטיחות (Trust and Safety) לשעבר בטוויטר, הביע דאגה באשר ליעילותה של המערכת כבר בשלביה הראשונים, וטען ש-Birdwatch מעולם לא הייתה אמורה להחליף את הצוות המפקח, אלא רק להשלים אותו. עובד נוסף לשעבר אמר כי זהו "תחליף לא-מושלם לצוות האמון והבטיחות". באפריל 2022, מחקר שהוצג על ידי חוקרי המכון הטכנולוגי של מסצ'וסטס מצא כי על אף ש-80% מהתוכן שהמשתמשים בכלי בחרו לבקר אכן יכול להיחשב כמטעה, הם נטו בצורה גורפת לתעדף תוכן פוליטי המשקף עמדות שונות משלהם, וכן נטו להוסיף להערות על תוכן על בסיס היותו "סביר" בעיניהם או לא.<ref name="Elliott-2023" />

תורם ב"הערות מהקהילה" טען כי הפיצ'ר עלול לגרום למניפולציה מתואמת, מלא בקרבות פנימיים ולא מפוקח על ידי הפלטפורמה. מגזין Wired ציין כי בקצה האחורי של מסד הנתונים רוב ההערות עדיין לא פורסמו, וכי תורמים רבים עוסקים בדיונים "מונעי-קונספירציה".<ref name="Elliott-2023" /> מאסק טוען כי כי מי שינסה "להשתמש ב'הערות מהקהילה' כנשק במטרה לפגוע במונטיזציה של אנשים יהיה ברור מאליו", בשל אופי הקוד הפתוח של הקוד והנתונים.<ref name="Bellan-2023" />

בהתייחסו למלחמת חרבות ברזל, ובצל הקושי לזהות מידע מדויק יחד עם מספר גורמים לא ידועים, אמר פרופ' דייוויד רנד מהמכון הטכנולוגי של מסצ'וסטס כי "מה שאני מצפה שהקהל יפיק זה הרבה רעש", בנוגע למערכת המבוססת על מיקור המונים. תורם אחר טען בניגוד לכך כי בעיה הקיימת במערכת היא ש"היא לא ממש ניתנת להרחבה בהתאם לכמות המדיה שנצרכת או מפורסמת בכל יום נתון".<ref name="Elliott-2023" />

==קישורים חיצוניים==
* 

== הערות שוליים ==

קטגוריה:התנדבות
קטגוריה:טוויטר
קטגוריה:מיקור המונים
קטגוריה:תוכנות שהושקו ב-2021
קטגוריה:בדיקת עובדות